Syrtakil on ka suurem ja peenem söögikoht Toompeal, aga sinna ma pole jõudnud. See-eest Ülemiste nn grilli olen külastanud mitmel korral. Ja kui meenutada, siis ikkagi parimad mälestused on mu kõhul nende savipotikeses mingist pajaroast.  Gyros-road on neil head. Aga mitte super. Olen mitmel korral söönud ja alati jääb kummitama mõte, et midagi on puudus, aga mis, ei tea.  Viimane kord, mõned päevad tagasi, tegi ka teenindaja meele kurvaks.  Loodan, et see oli juhuslik hajameelsus. Pidin oma tellimuse mitemid kordi üle kordama. Ei saanud ta aru, mitut toitu ma tahan, mis jooke soovin. Oli selline hajevil. Naeratust oleks olnud liiast juba loota.  Ma ausõna ei saa aru, miks töötavad teenindajatena inimesed, kelledele see amet ei meeldi. Kui sa ikka kliendile naeratada ei saa/ei oska/ei taha - ära siis tööta sellises kohas. Ausalt. Austagem oma tööd.